বিদ্যালয়ৰ পৰীক্ষাত নিম্ন ফলাফলক লৈ হোৱা বিবাদৰ ফলত এজন ১৫ বছৰীয়া কিশোৰে গুলীয়াই হত্যা কৰিছে নিজ পিতৃ-মাতৃৰ লগতে ১০ বছৰীয়া ভাতৃক। স্পেইনত সংঘটিত হৈছে এই নৃশংস ঘটনা।
স্পেইনৰ দক্ষিণ-পূব বন্দৰ চহৰ আলিকেণ্টেৰ পৰা প্ৰায় ২০ কিলোমিটাৰ দূৰত এলচেৰ ঠিক বাহিৰৰ এখন গ্ৰাম্য অঞ্চলত মঙ্গলবাৰে এই হত্যাকাণ্ড সংঘটিত হৈছিল। আৰক্ষীয়ে ইতিমধ্যে অভিযুক্ত কিশোৰজনক গ্ৰেপ্তাৰ কৰিছে।
মঙ্গলবাৰেই এই হত্যাকাণ্ড সংঘটিত হ'লেও শুক্ৰবাৰে নিশাহে এই ঘটনা পোহৰলৈ আহে। শুকুৰবাৰে নিশা কিশোৰটিৰ মাতৃৰ ভগ্নী তেওঁলোকৰ বাসগৃহত উপস্থিত হোৱাৰ পিছত হত্যাকাণ্ডৰ সম্ভেদ পায়।
কিশোৰটিয়ে মহিলা গৰাকীৰ আগত পৰিয়ালটোৰ সদস্য সকলক হত্যা কৰে বুলি উল্লেখ কৰে। মহিলাগৰাকীয়ে লগে লগে আৰক্ষীক খবৰ দিয়ে আৰু আৰক্ষী ঘটনাস্থলীত উপস্থিত হৈ মৃতদেহকেইটা উদ্ধাৰ কৰে।
আৰক্ষীয়ে কিশোৰজনক ইতিমধ্যে গ্ৰেপ্তাৰ কৰিছে। উল্লেখ্য যে ১৫ বছৰীয়া কিশোৰজন হত্যাকাণ্ডৰ পিছত তিনিদিন ধৰি মৃতদেহৰ সৈতে ঘৰত অকলে আছিল।
কিশোৰটিয়ে প্ৰথমে ফলাফলক লৈ মাতৃৰ লগত তৰ্কত লিপ্ত হয় আৰু পিছত দেউতাকৰ ৰাইফলেৰে মাকক গুলীয়াই হত্যা কৰে।
ইয়াৰ পিছতে কিশোৰটিয়ে নিজ পিতৃ আৰু ভাতৃকো গুলীয়াই হত্যা কৰে বুলি আৰক্ষীয়ে জানিবলৈ দিয়ে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
